Henri Becquerel

Antoine Henri Becquerel (* 15. december 1852, Paríž, Francúzsko – † 25. august 1908, Le Croisic), syn Alexandra Edmonda Becquerela, bol francúzsky fyzik.

Objavil v roku 1876 magnetické otáčanie polarizačnej roviny svetla v plynoch, v roku 1884 infračervené pásma v slnečnom spektre, v roku 1886 skutočnosť, že pohlcovanie svetla v nerastoch je mononukleárne a nezávislé od susedných molekúl. V roku 1896 objavil prirodzenú rádioaktivitu pri skúmaní fosforescencie uránového nerastu, za čo roku 1903 dostal spolu s manželmi Pierrom a Mariou Curieovou-Skłodowskou Nobelovu cenu za fyziku. Od roku 1908 bol predsedom francúzskej Akadémie vied. Je po ňom pomenovaná jednotka rádioaktivity becquerel (Bq), kráter Becquerel na Marse a kráter Becquerel na odvrátenej strane Mesiaca.

Iné projekty 

Francúzski fyzici
Nositelia Nobelovej ceny za fyziku
Francúzski nositelia Nobelovej ceny
Členovia Francúzskej akadémie vied
Absolventi École Polytechnique
Osobnosti z Paríža